Laborantur í fast starv á Mikrobiologisku kanningarstovuna Skriva út Vel størv... Øll Størv (118) Byggivirksemi (3) Fiskavøruídnaður (3) Fiskiskapur (2) Flutningur (0) Flutningur sjóvegis (3) Fyrisiting og tænastur (18) Gistihús og matstovur (15) Handil og umvæling (11) Heilsu- og almannaverk (43) Kunningartøkni (3) Lærupláss (5) Skipasmiður og smiður (0) Undirvísing (3) Vinnuligar tænastur (9) Heilsufrøðiliga starvsstovan Lagt út: 09.09. 21 Umsóknarfreist: 24.09. 21 Laborantur í fast starv á Mikrobiologisku kanningarstovuna Vit sóknast eftir starvsfólki til Mikrobiologisku kanningarstovuna á Heilsufrøðiligu starvsstovuni. Saman við patologisku og kemisku kanningarstovunum, er Mikrobiologiska kanningarstovan partur av einum virknum umhvørvi á Debesartrøð við fleiri enn 20 starvsfólkum. Arbeiðið er skipað við skifti millum arbeiðsuppgávur, soleiðis at tú kemur at arbeiða við ymiskum avbjóðingum. Starvsinnihald Mikrobiologisk kanningar av: Matvørum Vatni og sjógvi Fóðri Umhvørvi Innkoyring av kanningarhættum Menning og viðlíkahald av góðskuskipan Arbeiði við telduskipanum, so sum LIMS og PCR dátuviðgerð Samskifti við viðskiftarar og eftirlitsdeildir Annað vanligt arbeiði á kanningarstovu Krøv til útbúgving og førleikar Tú skalt hava lokið prógv sum laborantur. Neyðugt er at duga føroyskt og/ella annað norðurlendskt mál. Harafturat er tað fyrimunur, um tú hevur royndir við: Arbeiði á kanningarstovu Góðskustýring–serliga eftir ISO 17025 Telduskipanum til kanningarstovur og journalskipan Vit vænta eisini, at tú: Dugir at arbeiða miðvíst, bæði sjálvstøðugt og saman við øðrum Ert fyrikomandi og dugir væl at samskifta og samstarva Tíð og setanarviðurskifti Starvið er fast starv, við setan frá 1. november 2021, ella skjótast til ber. Starvið er skipað á Mikrobiologisku kanningarstovuni, men tú fert eisini at samstarva við hinar kanningarstovurnar á Heilsufrøðiligu starvsstovuni. Arbeitt verður fulla tíð. Av og á skal roknast við arbeiði í vikuskiftum. Lønt verður sambært sáttmála millum Starvsmannafelagið og Fíggjarmálaráðið. Sí sáttmála og lønartalvu á www. fmr. fo. Umsókn Umsókn við avriti av prógvi, eftirútbúgving, starvsroyndum og viðmælum, skal vera okkum í hendi í seinasta lagi fríggjadagin hin 24. september 2021. Umsókn skal sendast til hfs @ hfs. fo. Fleiri upplýsingar fáast við at venda sær til Jógvan Páll Fjallsbak, deildarleiðara á Mikrobiologisku kanningarstovuni, tlf. 556490, teldupostur jpf @ hfs. fo. Um Mikrobiologisku kanningarstovuna Mikrobiologiska kanningarstovan, sum er partur av Heilsufrøðiligu starvsstovuni, veitir kanningar til eftirlit, vinnulív og gransking. Kanningarstovan er altjóða góðkend eftir DS/EN ISO/IEC 17025 og er undir eftirliti av DANAK (Dansk akkreditering). Á Mikrobiologisku kanningarstovuni eru 9 starvsfólk.